Cromwell (cinta)

Iste articlo ye sobre una cinta de cine de drama historico biografico de cine britanico de 1970; ta atros usos, se veiga Cromwell.

Cromwell (títol orichinal, estrenada en Aragón con ixe mesmo títol) ye una cinta de cine de drama historico epico biografico coproducida por o cine britanico y lo cine estausunidense, estrenada l'anyo 1970, dirichida por Ken Hughes seguntes un guión orichinal d'él mesmo, con una banda sonora orichinal de Frank Cordell, una dirección de fotografía de Geoffrey Unsworth, una producción cinematografica d'Irving Allen ta la suya productora cinematografica (Irving Allen Productions) y un elenco d'actors d'o cual en fan parte, entre d'atros, Richard Harris, Alec Guinness, Robert Morley, Dorothy Tutin, Frank Finlay, Timothy Dalton, Patrick Wymark, Patrick Magee, Nigel Stock, Charles Gray, Michael Jayston, Douglas Wilmer, Geoffrey Keen, Stratford Johns, Ian McCulloch, Patrick O'Connell, Anna Cropper, Jack Gwillim, Anthony May, Stacy Dorning, Zena Walker, John Welsh y Robin Stewart.

A cinta conta la vida d'Oliver Cromwell, un puritano fervient y antigo miembro d'o Parlamento d'Anglaterra que vive en o campo. Bel día comienza a criticar a politica d'o rei Carlos I d'Anglaterra en comenzar os suyos vecins a tener problemas con l'uso d'as tierras comunals que lo rei cede a ricos terratenients y mas que mas en prencipiar-se a introducir en a Ilesia Anglicana bels rituals que considera amanaus a lo catolicismo. Cromwell heba decidiu marchar con a suya familia enta las colonias en America pero finalment os suyos amigos consiguen convencer-lo ta que remanie y torne a partecipar en a vida politica. O rei, que amenista diners ta financiar o suyo exercito ta fer frent a una invasión d'os escoceses, decide convocar a lo Parlamento, que fea 12 anyadas que no s'heba reuniu, y los puritanos mas exaltaus veyen a suya oportunidat de doblegar a politica d'o rei. Tanimientres, o rei, impregnau d'a concepción de l'orichen divino d'o suyo poder reyal, decide fer presos a cinco destacaus puritanos miembros d'o Parlamento y esclata la guerra entre lo rei y lo Parlamento. Cuan l'exerciro puritano ye redotau en a batalla d'Edgehill, Cromwell, con l'aduya de Thomas Fairfax, creya un nuevo exercito, clamau nuevo exercito modelo, conseguindo la victoria en a batalla de Naseby (encara que uno de sus fillos muere en a batalla) y obligando a lo rei a pactar. Tanimientres, bien luego torna la guerra y consigue capturar a lo rei. Encara que aparentment Carlos accepta bellas condicions, Cromwell descubre que ye fendo chestions ta que atros países catolicos ataquen a Anglaterra y recuperar o suyo poder absoluto y fa que lo Parlamento chuzgue a lo rei por alta traición y lo condene a muerte. Posteriorment, Cromwell luita contra lo Parlamento y remata por establir una autentica dictadura, autidenominando-se "Lord protetor" y establindo lo clamau "O Protectorau" a on atúa cuasi que como rei.

A cinta s'ambienta en Londres, Oxford y atros puestos d'Anglaterra mientres os anyos 1640 y 1650 y las suyas escenas se filmoron en Hatfield (Hertfordshire) en o Reino Uniu y en a sierra d'Urbasa y Pamplona en Navarra en Espanya, amás d'en os Shepperton Studios en Shepperton (Surrey). Localizacions de Cromwell en Internet Movie Database.

Cromwell ye una cinta que ha recibiu cuantos premios y nominacions, en destacando un Preio Oscar a lo Millor Disenyo de Vestuario y una nominación a la Millor Banda Sonora Orichinal en a 43ena edición d'os Premios Oscar, una nominación a los Premios BAFTA (Millor Disenyo de Vestuario) en a suya 24ena edición y una nominación a los Premios Globos d'Oro (Millor Banda Sonora Orichinal) en a suya 28ena edición.

 Elenco Cromwell en Internet Movie Database. 
 Actor  Papel  Notas    '''' 

 Se veiga tamién 
 Cine en 1970.
 Cintas de 1970.

 Referencias 

 Vinclos externos 
  Cromwell en Internet Movie Database.
  Cromwell en TCM Movie.

Categoría:Cintas ambientadas en Anglaterra
Categoría:Cintas ambientadas en Londres
Categoría:Cintas ambientadas en Oxford
Categoría:Cintas ambientadas en os anyos 1640
Categoría:Cintas ambientadas en os anyos 1650
Categoría:Cintas con banda sonora orichinal de Frank Cordell
Categoría:Cintas con dirección de fotografía de Geoffrey Unsworth
Categoría:Cintas con guión de Ken Hughes
Categoría:Cintas con montache de Bill Lenny
Categoría:Cintas de cine biografico
Categoría:Cintas de cine de drama
Categoría:Cintas de cine epico
Categoría:Cintas de cine historico
Categoría:Cintas d'Estaus Unius
Categoría:Cintas d'o Reino Uniu
Categoría:Cintas dirichidas por Ken Hughes
Categoría:Cintas en anglés
Categoría:Cintas en Panavision
Categoría:Cintas en Technicolor
Categoría:Cintas interpretadas por Alec Guinness
Categoría:Cintas interpretadas por Anna Cropper
Categoría:Cintas interpretadas por Anthony May
Categoría:Cintas interpretadas por Charles Gray
Categoría:Cintas interpretadas por Dorothy Tutin
Categoría:Cintas interpretadas por Douglas Wilmer
Categoría:Cintas interpretadas por Frank Finlay
Categoría:Cintas interpretadas por Geoffrey Keen
Categoría:Cintas interpretadas por Ian McCulloch
Categoría:Cintas interpretadas por Jack Gwillim
Categoría:Cintas interpretadas por John Welsh
Categoría:Cintas interpretadas por Michael Jayston
Categoría:Cintas interpretadas por Nigel Stock
Categoría:Cintas interpretadas por Patrick Magee
Categoría:Cintas interpretadas por Patrick O'Connell
Categoría:Cintas interpretadas por Patrick Wymark
Categoría:Cintas interpretadas por Richard Harris
Categoría:Cintas interpretadas por Robert Morley
Categoría:Cintas interpretadas por Robin Stewart
Categoría:Cintas interpretadas por Stacy Dorning
Categoría:Cintas interpretadas por Stratford Johns
Categoría:Cintas interpretadas por Timothy Dalton
Categoría:Cintas interpretadas por Zena Walker
Categoría:Cintas producidas por Irving Allen
Categoría:Cintas rodadas en Hatfield (Hertfordshire)
Categoría:Cintas rodadas en Navarra
Categoría:Cintas rodadas en Pamplona
Categoría:Cintas rodadas en Shepperton